一般嚟講，蟬嘅頭又闊又短，有明顯凸咗出嚟嘅額唇基，觸鬚短而且呈鬚狀。蟬嘅口器又細又長，入面有食管同口水管，尖尖地噉，屬於拮吸式－蟬會食樹汁，並且用佢哋呢個尖尖地嘅口拮穿樹皮嚟吸入面啲汁液。望上少少，蟬有5隻眼，包括2隻複眼同3隻單眼，複眼唔大，喺頭嘅兩側而且分得好開，呢啲眼令到蟬有良好嘅視力。